# Collbató

Collbató és un municipi de la comarca del Baix Llobregat i de la comarca natural del Montserratí, que es troba a sota de la muntanya de Montserrat.

## Geografia

* Llista de topònims de Collbató (Orografia: muntanyes, serres, collades, indrets…; hidrografia: rius, fonts...; edificis: cases, masies, esglésies, etc.).

## Història

Al segle xx hi proliferen les segones residències, i en la primera època la família Nolla, enriquits a Cuba, adquireixen l'actual casa de la Vila. Elies Rogent, en contraure matrimoni amb la pubilla d'Esparreguera, la família li cedeix el mas de Collbató: Can Rogent. Els darrers anys, però, ha anat a més la funció de lloc de segona residència i s'han construït diverses urbanitzacions (Can Dalmases, Bosc del Misser…).
També ha augmentat l'activitat industrial, essent molt coneguda la construcció artesanal d'orgues amb fusta i metall, de sonoritat i qualitat apreciades arreu del món. S'inicia a 1926 amb l'italià Silvio Puggina, i ara és regida per la família Blancafort. El 2012, el municipi s'afilià a l'Associació de Municipis per la Independència.

## Demografia

| Entitat de població | Habitants (2023) |
| Pla del Castell | 1.431 |
| Can Dalmases | 1.245 |
| Collbató | 1.047 |
| Pla de Can Migrat | 263 |
| la Font del Còdol | 228 |
| els Clots | 212 |
| les Illes | 204 |
| el Pujolet | 123 |
| la Fumada | 75 |
| Polígon industrial de Collbató | 0 |
| Font: Idescat ||
| 1497 f | 1515 f | 1553 f | 1717 | 1787 | 1857 | 1877 | 1887 | 1900 | 1910 |
| 20 | 24 | 19 | 97 | 212 | 865 | 795 | 781 | 665 | 637 |
| 1920 | 1930 | 1940 | 1950 | 1960 | 1970 | 1981 | 1990 | 1992 | 1994 |
| 524 | 509 | 435 | 416 | 376 | 451 | 596 | 1.021 | 1.138 | 1.138 |
| 1996 | 1998 | 2000 | 2002 | 2004 | 2006 | 2008 | 2010 | 2012 | 2014 |
| 1.566 | 1.712 | 2.099 | 2.519 | 3.024 | 3.576 | 3.971 | 4.114 | 4.287 | 4.427 |
| 2016 | 2018 | 2020 | 2022 | 2024 | 2026 | 2028 | 2030 | 2032 | 2034 |
| 4.396 | 4.458 | 4.544 | 4.726 | 4.849 | - | - | - | - | - |
1497-1553: focs; 1717-1981: població de fet; 1990- : població de dret (més info.) :

## Turisme i llocs d'interès
### Coves del Salnitre

Les coves de Collbató o del Salnitre formen un conjunt de galeries, passadissos i estances d'uns 500 metres de llargària, plens d'estalactites i estalagmites i capricioses formes geològiques. És un indret replet de llegendes i històries, relacionades amb els noms de Fra Joan Garí, el Marmotot, Mussa i l'heroi local, el Mansuet. Les coves són ubicades a l'interior del massís de Montserrat de sistema càrstic, amb conglomerats principalment calcaris i rics en fosfats, motiu pel qual es va explotar el salnitre que s'hi pot trobar. La cova té 549 m de llarg i 20 m de desnivell. Les seves formes orgàniques i ondulades varen ser font d'inspiració per a Gaudí per a obres com la Sagrada Família.

### Altres llocs

* Biblioteca municipal
* Can Rogent
* Sala de Baix o Antic Casino
* Taller d'Orgues Blancafort
* Casa d'Amadeu Vives
* Castell de Collbató
* Arc d'en Bros
* Església de Sant Corneli
* Molí d'Oli
* Cal Tutor
* Plaça de l'Església
* Ermita de la Salut
* Museu Coses del Poble
* EADA
Per a més informació vegeu: Oficina de Turisme Arxivat 2011-09-08 a Wayback Machine.

## Persones il·lustres

* Pau Bertran i Bros
* Albert Blancafort i Engelfried (1964), orguener
* Gabriel Blancafort i París (1929-2001), orguener
* Amadeu Vives
* Elies Rogent
* Josep Matalonga i Espinach (1951-2010)

## Imatges

* Posta de sol a Collbató
* Mercat Dominical
* Carrer Amadeu Vives
* Carrer Pau Bertran
* Vitrall Sant Corneli

## Festivitats

* 16 de setembre: Festa patronal: Sant Corneli

## Referències

* ↑ Blancafort, Albert. «Els orgues de Collbató, una tradició viva». Centre d'Estudis Comarcals del Baix Llobregat, 01-12-2006. [Consulta: 28 maig 2011].
* ↑ Idescat. «El municipi en xifres > Baix Llobregat > Collbató (080692)». Generalitat de Catalunya. [Consulta: 22 setembre 2015].
* ↑ Marimón, Silvia «La muntanya mística». Sàpiens [Barcelona], núm. 68, 6-2008, p. 6'-61. ISSN: 1695-2014.
* ↑ «Collbató — Personatges il·lustres». Viu la festa. Arxivat de l'original el 2016-06-17. [Consulta: maig 2016].

## Enllaços externs

* Lloc web oficial de l'Ajuntament
* Informació de l'Institut d'Estadística de Catalunya
* Patrimoni històric i artístic de Collbató
* Portal informatiu de Collbató Arxivat 2009-06-08 a Wayback Machine.